პარანორმალური მოვლენა (ფილმი)
პარანორმალური მოვლენა (ინგლ. Paranormal Activity) — 2007 წლის ზებუნებრივი ფსევდოდოკუმენტურ სტილში გადაღებული მცირებიუჯეტიანი საშინელებათა ფილმი და რიგით პირველი ფილმი „პარანორმალური მოვლენის“ სერიიდან, რომლის რეჟისორი, სცენარისტი, ოპერატორი და თანაპროდიუსერია უორენ პელი. ფილმში მოთხრობილია ახალგაზრდა წყვილის — კეტისა და მიკას შესახებ, რომელთა სახლში ბოროტი ძალებია დაბუდებული. გამოსარკვევად თუ რა ხდება მათ თავს, ისინი სახლში დააყენებენ ვიდეო კამერას. ფილმის პრემიერა გაიმართა სკრიმფესტის კინოფესტივალზე 2007 წლის 14 ოქტომბერს. ფილმი აგრეთვე აჩვენეს სლემდენსის კინოფესტივალზე 2008 წლის 18 იანვარს. პროექტს წილად ხვდა დადებითი შეფასებები კინოკრიტიკოსებისგან. საერთო განხილვების საიტ „Rotten Tomatoes-ზე ფილმის საერთო რეიტინგია 83%. 2009 წელს ნომინირებული იქნა Independent Spirit Awards-ზე. 2010 წელს გამოვიდა ფილმის გაგრძელება „პარანორმალური მოვლენა 2“.